Қызылорда облысының 2022 жылға дейінгі кешенді даму жоспары бекітілді
"Қызылорда облысының 2022 жылға дейінгі кешенді даму жоспары бекітілді" | "https://abai.kz/post/91565"
TITLE: Қызылорда облысының 2022 жылға дейінгі кешенді даму жоспары бекітілді
URL: https://abai.kz/post/91565
META: "Қызылорда облысының 2022 жылға дейінгі кешенді даму жоспары бекітілді" | "https://abai.kz/post/91565"
DATE: 28.05.2019
AUTHOR(s): Abai.kz
TOTAL WORDS: 173
TEXT: Бүгін Үкімет отырысында Қызылорда облысының әкімі Қырымбек Көшербаев облыстың 2022 жылға дейінгі Кешенді даму жоспарын таныстырды. Отырыстың қорытындысымен құжат бекітілді. Өңірді дамытудың кешенді жоспары 12 бағыт, 119 іс-шарадан тұрады.  Олар - өнеркәсіп, агроөнеркәсіптік кешен, кәсіпкерлікті дамыту, көлік инфрақұрылымы, тұрғын үй коммуналдық шаруашылығы, экология және табиғатты пайдалану, халықты әлеуметтік қорғау, денсаулық сақтау, спорт, су тасқынына қарсы іс-шаралар, тұрғын үй құрылысы және инженерлік-коммуникациялық инфрақұрылымды дамыту. Аймақ басшысы ағымдағы жылдың ақпан айында Қазақстан Республикасы Қауіпсіздік Кеңесінің отырысында өңір тұрғындарының әлеуметтік-экономикалық жағдайын жақсарту және даму қарқынын арттыру мақсатында облыстың өзекті мәселелері қаралғанын атап өтті. "Қауіпсіздік Кеңесінің отырысында Кеңес Төрағасы-Елбасы Н.Ә.Назарбаев 2022 жылға дейін облысты дамытудың Кешенді жоспарын әзірлеуді тапсырған еді. Жоспар құны - 219,7 млрд.теңге. Оның ішінде республикалық бюджеттен 156,7 млрд. теңге, жергілікті бюджеттен 50,6 млрд. теңге және басқа көздерден 12,4 млрд. теңге болатын 119 іс - шараны іске асыруды қамтиды", - деді аймақ басшысы. ҚР Премьер - министрі Асқар Мамин "Кешенді жоспарды іске асыру өңірдің дамуына оң серпін беретінін" атап өтті. Айта кетейік, өңірдің даму жоспары 2019 жылғы 21 мамырдағы республикалық бюджет комиссиясының отырысында мақұлданды. Abai.kz
